ÚRAD VLÁDY
SLOVENSKEJ REPUBLIKY
    sekcia vládnej legislatívy

									Na rokovanie vlády SR
									dňa 14.decembra  2005 
									K materiálu 21404/2005
									K bodu č. 

S T A N O V I S K O

  k návrhu zákona,  ktorým sa mení a dopĺňa zákon č. 107/2004 Z. z. o spotrebnej dani z piva v znení neskorších predpisov 

I

Návrh zákona,  ktorým sa mení a dopĺňa zákon č. 107/2004 Z. z. o spotrebnej dani z piva v znení neskorších predpisov predkladá na rokovanie vlády Slovenskej republiky podpredseda vlády a minister  financií SR Ivan Mikloš. 

II

Hlavným dôvodom, ktorý viedol k vypracovaniu návrhu novely zákona bola potreba upresnenia niektorých ustanovení zákona, vyplývajúca z poznatkov z uplatňovania zákona v praxi. Ide najmä o upresnenie definícií týkajúcich sa podmienok oslobodenia od spotrebnej dane z piva, upresnenie definície užívateľského podniku a definície oprávneného príjemcu. Predmetom novely zákona je aj nová úprava povinnosti zložiť zábezpeku na výšku dane a doplnenie ďalších povinností dotknutých subjektov. 

Legislatívna rada vlády SR prerokovala návrh zákona, ktorým sa mení a dopĺňa zákon č. 107/2004 Z. z. o spotrebnej dani z piva v znení neskorších predpisov na  svojom    zasadnutí  dňa  22. novembra 2005 a   odporučila   ho    vláde  s c h v á l i ť  s tým, že na rokovanie bude predložené jeho nové znenie,  do ktorého budú zapracované jej pripomienky a odporúčania.

III

	Sekcia vládnej legislatívy Úradu vlády SR konštatuje, že predkladateľ zapracoval do predloženého nového znenia návrhu zákona všetky pripomienky  a odporúčania legislatívnej rady vlády (15 pripomienok). Vzhľadom na uvedené odporúčame vláde návrh zákona, ktorým sa mení a dopĺňa zákon č. 107/2004 Z. z. o spotrebnej dani z piva v znení neskorších predpisov s c h v á  –
l i ť , avšak ešte s touto pripomienkou:

Navrhovaný dátum účinnosti zákona je potrebné ustanoviť na 1. apríl 2006.

Bratislava 12. decembra 2005
Vypracovala: A. Králiková

									Štefan G r m a n
									generálny riaditeľ
   								    sekcie vládnej legislatívy